Die Westelike Rugbyunie (WPRU) is tot in sy fondamente geskud met die nuus dat die slot Gerbrandt Grobler vir twee jaar geskors is nadat hy positief getoets het vir die gebruik van ’n anaboliese steroïed.
Khalid Galant, die uitvoerende hoof van die Instituut vir Dwelmvrye Sport Suid-Afrika (Saids), het Maandag by navraag aan Die Burger gesê dat die toets in Oktober verlede jaar tydens die Currie­beker-reeks gedoen is.
Gert Smal, die WPRU se direkteur van rugby, het verlede maand gesê dat hy graag al die WP se huidige breiers wil behou, maar het toe al ’n verlore stryd gevoer ten opsigte van Coetzee.
Om vir Rhodes na slot te skuif kan egter ongemaklik wees, want daar is twyfel oor of die losvoorspelers Siya Kolisi en Nizaam Carr vir die wedstryd teen die Bulle oorweeg sal word.
■ Die nuus oor die vleuel Kobus van Wyk was egter bemoedigend. Dit sal hom net 10 dae neem om van sy bobeenbesering te herstel, wat beteken dat hy fiks sal wees vir die Bulle-stryd.
EW Viljoen, wat ’n hou teen die kop gekry het teen die Cheetahs, sal ook nie teen die Boland uitdraf nie.
Matt Turner, ’n voormalige Ikey wat Engeland op sewesvlak verteenwoordig het, kan vanweë die tekort aan buiteagterspelers straks teen die Kavaliers speelkans kry.